fe6cf184b799f2893f15cac6670da73a
Τι πρέπει να προσέξεις στην τοποθέτηση για δάπεδο εξωτερικού χώρου;
-------------------------------------------------------------------


douleutaras.gr
2019.43
Τα υλικά που επιλέγουμε για την επίστρωση σε δάπεδα εξωτερικού χώρου διαφέρουν, από τα υλικά για πατώματα σε εσωτερικούς χώρους. Αυτό συμβαίνει, γιατί οι εξωτερικοί χώροι έχουν ιδιαίτερες απαιτήσεις και ιδιαίτερες ανάγκες. Λοιπόν, τι πρέπει να προσέξεις, όταν διαλέγεις τι πάτωμα βεράντας θα τοποθετήσεις;


**1. Αντοχή των δαπέδων στην καταπόνηση**: Οι εξωτερικοί χώροι του σπιτιού, είτε πρόκειται για μπαλκόνια, για αυλές, είτε για κήπους, δέχονται περισσότερες πιέσεις, σε σχέση με τα πατώματα στο εσωτερικό του σπιτιού. Έτσι, τα δάπεδα εξωτερικού χώρου πρέπει να είναι πολύ ανθεκτικά σε χτυπήματα και λοιπές καταπονήσεις.


**2. Αντοχή των δαπέδων στα καιρικά φαινόμενα**: Τα υλικά που επιλέγουμε για την κατασκευή δαπέδων εξωτερικών χώρων πρέπει να αντέχουν σε δύσκολες καιρικές συνθήκες. Συνεπώς, δεν ταιριάζουν σε εξωτερικούς χώρους υλικά, τα οποία απορροφούν εύκολα υγρασία, σαπίζουν, ή καταστρέφεται η όψη τους, λόγω της έκθεσης στον ήλιο.


**3. Αντιολισθηρότητα των πατωμάτων**: Είναι καλό για το δάπεδο εξωτερικού χώρου να μη γλιστράει. Σε περίπτωση που τα υλικά κατασκευής για δάπεδα που θα επιλέξεις είναι ολισθηρά, υπάρχει κίνδυνος ατυχημάτων, ιδίως κάθε φορά που βρέχει. Συνεπώς, τα ολισθηρά δάπεδα δεν προσφέρουν ασφάλεια και δε συστήνονται για τη βεράντα σου.


**4. Διαστάσεις και αισθητική των δαπέδων**: Η επίστρωση δαπέδων στο μπαλκόνι και τον κήπο, δεν είναι μια εργασία που κάνεις συχνά. Συνεπώς, πρέπει να διαλέξεις με προσοχή την αισθητική των πατωμάτων, για να ταιριάζουν στο χώρο σου. Αν τοποθετήσεις πλακάκια εξωτερικού χώρου, πρέπει να προσέξεις και τις σωστές διαστάσεις, για να φαίνεται άρτιο το αποτέλεσμα.


**5. Τιμές για δάπεδα εξωτερικού χώρου**: Σε μια αγορά όπως η σημερινή, είναι φυσικό να υπάρχουν πάρα πολλές ιδέες για πατώματα εξωτερικού χώρου, αλλά και πολλές εναλλακτικές επιλογές. Συνεπώς, υπάρχει και αντίστοιχο εύρος τιμών. Δε σου προτείνουμε να αγοράσεις υλικά από τον κατασκευαστή που προσφέρει τη χαμηλότερη τιμή αγοράς, αλλά από εκείνον που προσφέρει κάποια εγγύηση ή πιστοποίηση για την ποιότητα των δαπέδων.


8070b40ab5897237b156825694ba15ff
Ποια είναι τα πιο δημοφιλή δάπεδα εξωτερικού χώρου;
---------------------------------------------------


douleutaras.gr
2019.43
Κάθε σπίτι είναι διαφορετικό και έχει διαφορετικές ανάγκες, οπότε πάντα είναι καλή ιδέα να συμβουλευτείς έναν εξειδικευμένο τεχνικό, πριν διαλέξεις. Εμείς συγκεντρώσαμε για σένα κάποιες ιδέες για δάπεδα εξωτερικού χώρου που είναι πολύ δημοφιλείς και σου τις προτείνουμε.


#### **1. Εξωτερικά δάπεδα με φυσική/ τεχνητή πέτρα**


Τα πατώματα εξωτερικού χώρου με πέτρα ξεχωρίζουν για την πολυτελή εμφάνισή τους και για την ιδιαιτερότητά τους. Ωστόσο, η κατασκευή πατώματος για κήπο και αυλή με πέτρα, μπορεί να γίνει και πολύ παραδοσιακή, ανάλογα με το τι είδους πέτρες επιλέγονται και πώς τοποθετούνται στο χώρο.


Οι φυσικές πέτρες έχουν πολύ μεγάλη αντοχή στο χρόνο και στα δύσκολα καιρικά φαινόμενα. Αυτός είναι ένας λόγος, για να είναι πάντα δημοφιλείς και να ανήκουν στις πρώτες μας επιλογές. Ωστόσο, έχουν αρκετά μεγάλο κόστος κι έτσι πολλοί επιλέγουν να φτιάξουν δάπεδο εξωτερικού χώρου από τεχνητές πέτρες. Οι τεχνητές πλάκες φτιάχνονται από διάφορα υλικά και οι τιμές αγοράς τους είναι πιο χαμηλές.


#### **2. Πατώματα εξωτερικών χώρων με ξύλο (deck)**


Δεν είναι όλα τα ξύλα κατάλληλα για δάπεδα εξωτερικών χώρων. Πολλά από αυτά είναι ευαίσθητα στην υγρασία και ευάλωτα στις δύσκολες καιρικές συνθήκες. Τα δάπεδα για κήπους, τύπου decks, κατασκευάζονται από εξωτική ξυλεία με μεγάλη αντοχή. Είναι από τις πιο δημοφιλείς ιδέες για δάπεδα εξωτερικού χώρου, χάρη στη φανταστική αισθητική τους.


Στην αγορά, αναφέρονται και ως πλακάκια decks, ή και σανίδες και οι τιμές τους δεν είναι πολύ υψηλές, αν συγκριθούν με άλλα φυσικά υλικά, όπως η πέτρα. Με τη σωστή συντήρηση, τα πατώματα αυτά μπορούν να αντέξουν για πολλά χρόνια και να χαίρεσαι τη φυσική τους αισθητική. Για τη σωστή φροντίδα τους, μπορείς να ζητήσεις συμβουλές από τον τεχνικό που θα αναλάβει την τοποθέτηση.


#### **3. Δάπεδο εξωτερικού χώρου με πατητή τσιμεντοκονία**


Η πατητή τσιμεντοκονία είναι πατέντα που ξεκίνησε από τη χώρα μας και είναι πολύ δημοφιλής για την κατασκευή δαπέδων. Θυμίζει δάπεδο από τσιμέντο και προσφέρει μινιμαλιστική αισθητική, που ταιριάζει πολύ σε κάποια σπίτια. Τα υλικά της τσιμεντοκονίας είναι φιλικά προς το περιβάλλον και αυτός είναι άλλος ένας λόγος που την κάνει δημοφιλή.


Τα δάπεδα εξωτερικού χώρου με πατητή τσιμεντοκονία είναι πολύ ανθεκτικά, δε χαράζονται εύκολα και δεν είναι ολισθηρά. Με το κατάλληλο υπόστρωμα, το δάπεδο αυτό θα αντέξει για πολλά χρόνια στο μπαλκόνι, ή την ταράτσα σου. Ένας έμπειρος τεχνικός θα μπορέσει να σε καθοδηγήσει για τη σωστή επίστρωσή της, χωρίς να σου δημιουργηθούν περαιτέρω προβλήματα.


#### **4. Πλακάκια για δάπεδο εξωτερικού χώρου**


Αν ψάχνεις μια λύση για οικονομικό δάπεδο εξωτερικού χώρου, μπορείς να αναζητήσεις στην αγορά διαφόρων ειδών πλακάκια. Υπάρχουν πλακάκια κεραμικά, γρανιτοπλακάκια, πλακάκια από σκυρόδεμα και άλλα πολλά, για να διαλέξεις. Χάρη σε αυτά, θα μπορέσεις να τοποθετήσεις πατώματα εξωτερικού χώρου σε ποικιλία χρωμάτων και σχεδίων.


Φυσικά, πρέπει πριν αγοράσεις πλακάκια εξωτερικού χώρου να προσέξεις αν είναι αντιολισθηρά και ανθεκτικά στην έκθεση σε ήλιο και υγρασία. Δε θα είχε κανένα νόημα να αγοράσεις πλακάκια σε χαμηλές τιμές, αν έπειτα αποδειχθούν ευαίσθητα και ευάλωτα στις καιρικές συνθήκες.


#### **5. Δάπεδα ασφαλείας για παιδιά**


Το δάπεδο ασφαλείας εξωτερικού χώρου κατασκευάζεται από ειδικά υλικά, τα οποία εγγυώνται την ασφάλεια των παιδιών. Χρησιμοποιούνται για παιδικές χαρές και χώρους, όπου συχνάζουν κατά κύριο λόγο τα μικρά παιδιά, οπότε οι ανάγκες για ασφάλεια είναι αυξημένες.


Φυσικά, είναι αντιολισθητικά δάπεδα εξωτερικού χώρου, με αρκετά μεγάλη αντοχή. Αν σκέφτεσαι ότι μια τέτοια επιλογή θα ήταν κατάλληλη για το μπαλκόνι, την ταράτσα, ή την αυλή σου, μπορείς να συμβουλευτείς τους ειδικούς. Θα σε κατατοπίσουν σχετικά με το κόστος που θα έχει μια τέτοια επιλογή για το δικό σου χώρο, αλλά και για τα οφέλη που μπορείς να έχεις.


922337ccf7ae47e0e8922072685acfda
Γιατί να επιλέξεις τεχνικό του Douleutaras.gr για τοποθέτηση δαπέδων εξωτερικού χώρου;
--------------------------------------------------------------------------------------


douleutaras.gr
2019.43
Κάθε σπίτι έχει ξεχωριστές ανάγκες για τα **πατώματα εξωτερικού χώρου** που θέλει να τοποθετήσει. Έπειτα, υπάρχουν διαφορές στο τι προσφέρει κάθε υλικό για κάθε χώρο. Είναι πιθανό, να σου ταιριάζουν διαφορετικά υλικά για την ταράτσα, το μπαλκόνι και τον κήπο. Έτσι, η συμβουλή ενός εξειδικευμένου επαγγελματία κρίνεται απαραίτητη.


Ταυτόχρονα, ένας έμπειρος επαγγελματίας στο χώρο των δαπέδων μπορεί να ολοκληρώσει την εργασία σου με μεγαλύτερη ασφάλεια και προσοχή για το χώρο. Οι τεχνικοί δαπέδων της πλατφόρμας μας διαθέτουν την εμπειρία, αλλά και την τεχνογνωσία που χρειάζεται, για να σου προσφέρουν ένα αποτέλεσμα ποιοτικό, με διάρκεια ζωής πολλών ετών.


Αν θέλεις να τοποθετήσεις **δάπεδα εξωτερικού χώρου** άμεσα, έχουμε τη λύση. Καταχώρησε την εργασία σου στην πλατφόρμα μας εντελώς δωρεάν και θα πάρεις τις καλύτερες προσφορές για **δάπεδο εξωτερικού χώρου** από έμπειρους τεχνικούς της περιοχής σου, στις καλύτερες τιμές της αγοράς!

